
Ministru kabineta sēdes protokollēmums

Informatīvais ziņojums "Par aizsardzības spēju stiprināšanu un nepieciešamajiem resursiem Valsts aizsardzības militāro objektu un iepirkuma centra kapacitātei, aizsardzības infrastruktūras attīstības un uzturēšanas nodrošināšanai"

· 1. Pieņemt zināšanai iesniegto informatīvo ziņojumu.
·  
· 2. Nepieciešamo finansējumu atlīdzībai Valsts aizsardzības militāro objektu iepirkumu centra kapacitātes stiprināšanai nodrošināt Aizsardzības ministrijai piešķirto valsts budžeta līdzekļu ietvaros.
· 3. Atbalstīt līdzekļu pārdali 2 071 333  euro apmērā 2024.gadā, veicot apropriācijas pārdali no Aizsardzības ministrijas budžeta apakšprogrammas 22.10.00 “Starptautisko operāciju un Nacionālo bruņoto spēku personālsastāva centralizētais atalgojums” uz budžeta programmu 33.00.00 “Aizsardzības īpašumu pārvaldīšana”, tai skaitā:
·  
· 3.1. 804 635 euro apmērā no 2023.gada starpnozaru prioritārā pasākuma “Pabalstu un kompensāciju nodrošinājuma palielināšana par dienestu ārvalstīs kvalitatīvas Latvijas nacionālo  drošības un ekonomisko interešu aizstāvībai”;
· 3.2. 1 266 698 euro apmērā no valsts aizsardzības dienesta ieviešanai  plānotajiem līdzekļiem.
· 4. Aizsardzības ministrijai normatīvajos aktos noteiktajā kārtībā 2024. gadā sagatavot un iesniegt Finanšu ministrijā pieprasījumu apropriācijas pārdalei atbilstoši šā protokollēmuma 3. punktam.
· 5. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā protokollēmuma 3.1.apakšpunktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 6. Lai nodrošinātu Valsts aizsardzības militāro objektu iepirkumu centram nepieciešamo finansējumu atlīdzībai 2025.gadā 2 174 899 euro apmērā un 2026.gadā un turpmāk ik gadu 2 266 038 euro apmērā, Aizsardzības ministrijai iesniegt Finanšu ministrijā priekšlikumus izmaiņām bāzes izdevumos 2025. – 2028. gadā,  pārdalot nepieciešamos līdzekļus starp Aizsardzības ministrijas budžeta programmām/apakšprogrammām un izdevumu ekonomiskās klasifikācijas kodiem, vienlaikus izvērtējot iespēju nepieciešamo finansējumu daļēji nodrošināt no 2023.gada starpnozaru prioritāram pasākumam “Pabalstu un kompensāciju nodrošinājuma palielināšana par dienestu ārvalstīs kvalitatīvas Latvijas nacionālo  drošības un ekonomisko interešu aizstāvībai” ietaupītā finansējuma, nepieciešamības gadījumā  iesniedzot atbilstošus priekšlikumus Finanšu ministrijā izdevumu pārskatīšanas procesā 2024.gadā.

